Βαλπουργιανή Νύχτα

Η Βαλπουργιανή Νύχτα (γερμ. Sankt-Walpurgisnacht) είναι η παραμονή της ονομαστικής εορτής της Αγίας Βαλπουργίας και γιορτάζεται τη νύχτα της 30ης Απριλίου προς 1η Μαΐου. Μνημονεύει την αγιοποίηση της Βαλπουργίας και τη μεταφορά των λειψάνων της στο Άιχσταιτ της Βαυαρίας την 1η Μαΐου 870 μ.Χ.

Στα χρόνια του Μεσαίωνα ήταν συνδεδεμένη με την μαγεία και τις μάγισσες, ενώ στις μέρες μας έχει γίνει δημοφιλής λαογραφική εκδήλωση συνδεδεμένη με τον Μάιο, τα ξωτικά και τον ερχομό της άνοιξης.

 Ιστορία 
Η γιορτή της Νύχτας της Βαλπουργίας πήρε το όνομά της από την Βαλπουργία (περ. 710-777/9), Αγγλίδα χριστιανή ιεραπόστολο. Κόρη του Αγίου Ριχάρδου του Προσκυνητή και της Αγίας Γούνα του Ουέσσεξ και αδελφή του Αγίου Βιλλιβάλδου, η Βαλπουργία (επίσης γνωστή ως Αγία Βαλπούργκα ή Βαλμπούργκα) γεννήθηκε στη Δουμνονία (νυν Ντέβον) της Αγγλίας σε επιφανή αγγλοσαξονική οικογένεια. 

Σπούδασε ιατρική και έγινε ιεραπόστολος στη Γερμανία, όπου ίδρυσε ένα διπλό μοναστήρι στο Χάιντενχαϊμ της Βαυαρίας, γι' αυτό και στα χριστιανικά έργα τέχνης συχνά απεικονίζεται με επιδέσμους στο χέρι.

 Περιφερειακές παραλλαγές 
 Γερμανία 
Στη Γερμανία η Αγία Βαλπουργία λατρευόταν ως προστάτης ενάντια στη λύσσα, στον κοκκύτη, στους λοιμούς και στη μαγεία. Κατά τη γιορτή της Αγίας Βαλπουργίας, "πολλές χιλιάδες" ανθρώπων έκαναν χριστιανικό προσκύνημα στον τάφο της Αγίας Βαλπουργίας στο Άιχσταιτ, λαμβάνοντας συχνά φιαλίδια με το λάδι της Αγίας Βαλπουργίας.Σύμφωνα με το Χριστιανισμό, το λάδι της Αγίας Βαλπουργίας κατατάσσεται στα έλαια των αγίων, δηλαδή αρωματικά υγρά με θεραπευτικές ιδιότητες ή μύρο που αναβλύζει από λείψανα ή τάφους αγίων. Λόγω αυτού, η Αγία Βαλπουργία θεωρείται "μυροβλύτισσα" αγία.

Η νύχτα από τις 30 Απριλίου προς την 1η Μαΐου εορτάζεται και ως Hexennacht ("Νύχτα των μαγισσών"). Τεχνικά, είναι μια γιορτή για το πέρασμα του χειμώνα και την άφιξη του θερμότερου καιρού.

 Σουηδία 
Παρόλο που η ονομασία "Νύχτα της Βαλπουργίας" είναι δανεισμένη από την Αγία Βαλπουργία, που έζησε στη Βρετανία τον 8ο αιώνα, η Βάλμποργκ (Valborg), όπως είναι γνωστή στα σουηδικά, σηματοδοτεί επίσης την άφιξη της άνοιξης. Οι μορφές εορτασμού ποικίλλουν σε διάφορα μέρη της χώρας και σε διάφορες πόλεις.

 Ηνωμένες Πολιτείες 
Η Εκκλησία του Σατανά ιδρύθηκε την ημέρα της Αγίας Νύχτας της Βαλπουργίας το 1966. Ο ιδρυτής Άντον Ζάντορ ΛαΒέυ αναφέρει στη Σατανική Βίβλο ότι εκτός από τα δικά του γενέθλια, η Νύχτα της Βαλπουργίας θεωρείται σημαντική σατανιστική γιορτή, σημειώνοντας ότι η παραμονή Μαΐου τιμάται ως "συμβολίζει την έναρξη της εαρινής ισημερίας". και επέλεξε την ημερομηνία γνωρίζοντας πολύ καλά την παραδοσιακή σύνδεση της ημερομηνίας με τη μαγεία.

Παραπομπές

Εξωτερικοί σύνδεσμοι


Κατηγορία:Θρησκευτικές εορτές και τελετές
Κατηγορία:Χαλοουίν
Κατηγορία:Γερμανικός παγανισμός